b'\n_START_ARTICLE_\nDespatx Oval\n_START_SECTION_\nArquitectura i decoraci\xc3\xb3\n_START_PARAGRAPH_\nEl Despatx oficial de treball del President es va traslladar de la resid\xc3\xa8ncia principal a la nova Ala Oest de la Casa Blanca el 1902. Al principi, el president tenia una oficina rectangular al centre de la nova Ala. El primer Despatx "Oval" va ser constru\xc3\xaft el 1909, durant l\'administraci\xc3\xb3 del President Taft. La intenci\xc3\xb3 del president Taft era que el Despatx Oval estigu\xc3\xa9s al centre de l\'Ala. En ubicar-lo al centre de l\'Ala Oest, podria estar m\xc3\xa9s implicat amb el dia a dia del funcionament de la seva Presid\xc3\xa8ncia._NEWLINE_ El dia 24 de desembre de 1929, un incendi va danyar l\'Ala Oest durant l\'administraci\xc3\xb3 del President Herbert Hoover, circumst\xc3\xa0ncia que va requerir la seva reconstrucci\xc3\xb3. El president Hoover va reconstruir el Despatx Oval en el mateix lloc, el centre, i va millorar la qualitat de la tapisseria i la primera instal\xc2\xb7laci\xc3\xb3 d\'aire condicionat. Insatisfet amb la mida i el disseny de l\'ala Oest, el President Franklin D. Roosevelt va contractar l\'arquitecte Eric Gugler per redissenyar l\'Ala Oest amb el Despatx Oval col\xc2\xb7locat a la cantonada sud-est, la qual cosa oferia a Roosevelt, que patia una discapacitat f\xc3\xadsica i es despla\xc3\xa7ava en cadira de rodes, m\xc3\xa9s privacitat i un acc\xc3\xa9s m\xc3\xa9s f\xc3\xa0cil a la Resid\xc3\xa8ncia. Ell i Gugler va idear un ambient arquitect\xc3\xb2nic m\xc3\xa9s gran que les dues estances anteriors, amb detalls d\'estil georgi\xc3\xa0 m\xc3\xa9s robustos: portes rematades amb frontons importants, llibreries encastades en n\xc3\xadnxols, una cornisa profunda amb suports, i un medall\xc3\xb3 al sostre amb el segell presidencial.\n_START_SECTION_\nL\'Escriptori Resolute\n_START_PARAGRAPH_\nL\'Escriptori Resolute, al Despatx Oval, \xc3\xa9s l\'escriptori freq\xc3\xbcentment seleccionat pels Presidents dels EUA per al seu \xc3\xbas al Despatx Oval. Va ser un regal de la Reina Vict\xc3\xb2ria del Regne Unit al president Rutherford B. Hayes el 1880_NEWLINE_L\'Escriptori est\xc3\xa0 fet de la fusta d\'un vaixell Brit\xc3\xa0nic anomenat el HMS Resolute. El vaixell va ser abandonat pels brit\xc3\xa0nics al Mar de l\'\xc3\x80rtic perqu\xc3\xa8 havia estat estancat en el gel durant dos anys. Anys despr\xc3\xa9s, el vaixell va ser trobat per un vaixell nord-americ\xc3\xa0 i va ser portat al Regne Unit com un s\xc3\xadmbol d\'amistat entre els dos pa\xc3\xafsos el dia 17 de desembre de 1856._NEWLINE_Quan el vaixell va ser desclassificat el 1879, la Reina Vict\xc3\xb2ria va ordenar que es fessin dos escriptoris de fusta. Un \xc3\xa9s el que est\xc3\xa0 al Despatx Oval, i l\'altre est\xc3\xa0 en el Palau de Buckingham a Londres. _NEWLINE_Cada President des de Hayes, excepte Lyndon B. Johnson, Richard Nixon i Gerald Ford, han utilitzat l\'escriptori a la Casa Blanca.\n_START_SECTION_\nEn la historia\n_START_PARAGRAPH_\nEl Despatx Oval s\'ha convertit en un s\xc3\xadmbol de la presid\xc3\xa8ncia per als estatunidencs. I ho \xc3\xa9s gr\xc3\xa0cies a imatges memorables com la de Richard Nixon parlant amb els astronautes de l\'Apol\xc2\xb7lo 11 despr\xc3\xa9s de l\'\xc3\xa8xit del seu viatge, la de Kennedy donant la not\xc3\xadcia de la crisi dels m\xc3\xadssils de Cuba, la de Ronald Reagan parlant amb el poble despr\xc3\xa9s de l\'accident del transbordador espacial Challenger o la de George W. Bush parlant a la naci\xc3\xb3 despr\xc3\xa9s dels Atemptats de l\'11 de setembre de 2001. Tamb\xc3\xa9 d\'imatges afectuoses com la del fill de Kennedy apuntant a trav\xc3\xa9s del panell frontal de l\'Escriptori Resolute i la filla de Jimmy Carter intentant alegrar al seu pare amb el seu siam\xc3\xa8s anomenat Misty Malarky Ying Yang.'